*Joniškio r. Skaistgirio gimnazija, 190565573*

**METINIS VEIKLOS PLANAS**

2017 metai

**BENDROJI DALIS**

|  |  |
| --- | --- |
| 1. Aplinka | Joniškio r. Skaistgirio gimnazija (toliau – Skaistgirio gimnazija), juridinio asmens kodas – 190565573. Skaistgirio gimnazija yra biudžetinė įstaiga, savivaldybės mokykla, gimnazijos savininkė – Joniškio rajono savivaldybė, savininko teises ir pareigas įgyvendinanti institucija – Joniškio rajono savivaldybės taryba.  Gimnazijos buveinė – Šermukšnių g. 2, Skaistgirys, Skaistgirio sen., Joniškio rajono savivaldybė. Gimnazija turi ikimokyklinį ugdymo skyrių, kuris veikia gimnazijos patalpose.  Gimnazija yra viešasis juridinis asmuo, turintis antspaudą, atsiskaitomąją ir kitų sąskaitų Lietuvos Respublikoje įregistruotuose bankuose, atributiką. Gimnazija savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo ir mokslo ministro įsakymais, kitais teisės aktais bei gimnazijos nuostatais. Išduodami mokymosi pasiekimus įteisinantys dokumentai – mokymosi pasiekimų, pradinio ugdymo pasiekimų, pagrindinio ugdymo pasiekimų, vidurinio ugdymo pasiekimų, pradinio išsilavinimo, pagrindinio išsilavinimo pažymėjimai, pažymėjimas baigusiam pagrindinio ugdymo programos pirmąją dalį, brandos atestatas, brandos atestato priedas.  Skaistgirio gimnazijoje mokosi 258 mokiniai, yra 13 klasių komplektų: pradinio ugdymo programa įgyvendinama 1–4 klasėse (4 komplektai), pagrindinio ugdymo programa 5–10 klasėse (6 komplektai), vidurinio ugdymo programa 11–12 klasėse (2 komplektai), yra priešmokyklinio ugdymo grupė (1 komplektas). Ikimokykliniame ugdymo skyriuje veikia dvi grupės, kuriose – 33 ugdytiniai. Iš viso (2016 m. rugsėjo 1 d. duomenimis) Skaistgirio gimnazijoje ir ikimokykliniame ugdymo skyriuje – 291 ugdytinis. |
| 2. Vidinė struktūra | Skaistgirio gimnazijos struktūra yra hierarchinio tipo - kiekviena žemesnė formali pozicija yra pavaldi tam tikrai aukštesnei formaliai pozicijai. Visas pozicijas valdo gimnazijos direktorius, priimtus sprendimus direktorius derina su gimnazijos taryba ir gimnazijos profesine sąjunga. Gimnazijos savivaldos institucijose sprendžiamos bendros problemas, reikalai, su gimnazija susiję švietimo klausimai, o išvados pateikiamos gimnazijos direktoriui. Skaistgirio gimnazijoje dirba 38 aukštos kvalifikacijos, kompetentingi pedagogai, kurie nuolat tobulina savo kompetencijas, puoselėja tautos ir krašto kultūrą, šviečia moksleivius ir visą gimnazijos bendruomenę ugdydami jos humanistines vertybes, pilietiškumą, patriotiškumą ir tautinę savimonę. Gimnazijoje yra 28 aptarnaujančio personalo etatai. |
| 3. Misija ir tikslai, pagrindinė veikla | Skaistgirio gimnazijos vizija: Mokykla kiekvieno asmeninei sėkmei.  Misija: Prasmės, atradimų ir mokymosi sėkmės siekianti, bendruomenės susitarimais savo veiklą grindžianti mokykla.  Skaistgirio gimnazija yra šiuolaikiška, humanizmo principais savo veiklą grindžianti ugdymo įstaiga. Gimnazijoje mokomi ir ugdomi visų amžiaus tarpsnių vaikai, vykdomos švietimo programos – ikimokyklinio ugdymo, priešmokyklinio ugdymo, pradinio ugdymo, pradinio ugdymo individualizuota, pagrindinio ugdymo, pagrindinio ugdymo individualizuota, 2014 m. akredituota vidurinio ugdymo. Gimnazijoje kasmet atnaujinamos edukacinės ugdymo aplinkos, modernizuojamas ugdymo procesas, čia formuojasi šiuolaikiška būties filosofija: per veiklą – į tobulėjimą, per tobulėjimą – į sėkmę. Gimnazijos bendruomenė – besimokanti, solidari, veikli, vienijanti atvirus, kūrybingus bei atsakingus žmones.  Gimnazijos kultūra: Mus vienija tikėjimas, jog laikas, praleistas Mokykloje, turi būti įdomus ir prasmingas. Mokiniams čia siekiame suteikti kiek įmanoma daugiau galimybių tobulėti, atsižvelgiant į jų amžių, gebėjimus ir poreikius. Čia kiekvienas mokosi ir nori būti mokomas. Tai Mokykla, į kurią norisi eiti. |
| 4. Kita informacija | Skaistgirio gimnazija 2016 – 2017 mokslo metų veiklos tikslus suformulavo misijos ir vizijos pagrindu:  Tikslas: Ugdymo kokybės, mokinių pažangos ir pasiekimų gerinimas.  Uždaviniai:  1. Tobulinti ugdymosi kokybę, sudarant sąlygas kiekvienam mokiniui siekti asmeninės pažangos.  2. Stiprinti mokytojų motyvaciją tobulėti bei gebėjimą kryptingai ir kūrybingai veikti.  3. Sudaryti sąlygas tėvų į(si)traukimui į ugdymo procesą. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_